દરેક વિચાર અથવા કાર્યને વારાફરતી આ ત્રણ ગરણે ગાળો અને પછી અમલમાં મૂકો. દા.ત. તમારે વાત કરવી છે. બોલતાં પહેલાં તમે શબ્દને સત્યની કસોટીએ ચકાસો. તમે જે બોલવા માંગો છો, તે ખાત્રીપૂર્વક જાણ્યું છે? જો ના તો તેને પડતું મૂકો. જો હા તો બીજી કસોટીએ ચકાસો. તે બોલવામાં લોકોનું અને તમારું હિત છે? જો કોઇને પણ હાનિ થતી હોય તો તમારી વાતમાં હજુ કોઇ ખામી છે. તમારી વાતને સુધારો. જો સત્ય અને શિવ બન્ને પરીક્ષા પાસ થાય તો સુંદર રીતે અભિવ્યક્ત કરો. ગરણાંનો આ ક્રમ ફરજીયાત છે!